recursal/SuperWikiNEXT-32B huggingface dataset:
**சேர்ந்தபூமங்கலம்** (*Sernthapoomangalam*), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு ஊராட்சி ஆகும். இவ்வூரின் சிறப்பு நவகைலாயத்தின் ஒன்பதாவது திருத்தலம் கைலாசநாதர் கோவில் இங்கு அமைந்துள்ளது.

அகத்திய முனிவரின் சீடரான உரோமச முனிவர் மீண்டும் பிறவா வரம் வேண்டி (முக்தி வேண்டி) சிவபெருமானை வணங்கினர். இதை அறிந்த அகத்திய முனிவர் "தாமிரபரணி சங்கமிக்கும் இடத்தில் நீராடி சிவனை வழிபட்டு, பின்னர் நவக்கோள் வரிசையில் சிவனை வணங்கவேண்டும்’’ என்றார். நவகோள்களை அறிவதற்காக ஒன்பது மலர்களை ஆற்றில் விட்டு, இவை எந்தெந்த கரையில் ஒதுங்குகிறதோ அங்கு சிவலிங்கத்தை வைத்து வழிபடுமாறு வேண்டினார். உரோமச முனிவரும் அவ்வாறே செய்தார். அதில் முதல் மலர் ஒதுங்கிய இந்த இடத்தில் இக்கோயில் அமைக்கப்பட்டுள்ளது.

இது தூத்துக்குடியிலிருந்து 23 கி.மீ. தொலைவிலும், திருச்செந்தூரிலிருந்து 18 கிமீ தொலைவிலும் உள்ளது. இங்கிருந்து 1.5 கிமி தொலைவில் முக்கிய நெடுஞ்சாலை ஆத்தூர் பேருந்து நிலையம் (மா.நெ -176) உள்ளது. ஆத்தூரிலிருந்து சென்னை, கோவை, திருச்சி, பெங்களூரு போன்ற முக்கிய நகரங்களுக்கு நேரடி பேருந்து வசதியும் உள்ளது. சுமார், 7 கிமீ தொலைவில் தொடர்வண்டி நிலையம் ஆறுமுகநேரியில் உள்ளது. 23 கி.மீ தொலைவில் தூத்துக்குடி வானூர்தி நிலையம் உள்ளது.

2011-ஆம் ஆண்டு மக்கள் தொகை கணக்கெடுப்பின்படி 3,047 வீடுகள் கொண்ட இப்பேரூராட்சியின் மக்கள்தொகை 11,910 ஆகும்.

25.26 சகிமீ பரப்பும், 15 வார்டுகளும், 37 தெருக்களும் கொண்ட இப்பேரூராட்சி திருச்செந்தூர் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.

மேற்கோள்கள்
-----------

1. ↑  "Sernthamangalam Village". *www.onefivenine.com*. 2022-10-01 அன்று பார்க்கப்பட்டது.
2. ↑
3. ↑
**நியாமுராகிரா மலை** (*Mount Nyamuragira*) கொங்கோ மக்களாட்சிக் குடியரசில் விருங்கா மலைத்தொடரில் உள்ள ஒரு சீறும் எரிமலை ஆகும். இது கிவு ஆற்றில் இருந்து 25 கிமீ தூரத்தில் அமைந்துள்ளது.

நியாமுராகிராவில் இருந்து கற்குழம்புகள் கிளம்பி கிவு ஆற்றை அடைகின்றன.
ஆப்பிரிக்காவின் சீறும் எரிமலைகளில் இது முதன்மையானதாகக் கருதப்படுகிறது. 1880 ஆம் ஆண்டில் இருந்து இது 30 தடவைக்கு மேல் தீக்கக்கி உள்ளது. இதன் உச்சியில் இருந்து மட்டுமல்லாமல், பக்கவாட்டுகளில் இருந்தும் இவ்வெரிமலை தீக்கக்கியுள்ளது. இப்படியாக பல சிறிய எரிமலைகள் உண்டாகி நாட்போக்கில் அழிந்துள்ளன.

இதன் அருகே 13 கிமீ தெற்கேயுள்ள நியுராகொங்கோ என்ற எரிமலை 2002 ஆம் ஆண்டில் தீக்கக்கியதில் கோமா நகர் பலத்த சேதத்துக்குள்ளாகியது.

நியாமுராகிரா எரிமலை 500 கனமீட்டர் கவவளவுடையது, 1500 சதுர கிமீ பரப்பளவு விஸ்தீரணம் கொண்டது.

2010 வெடிப்பு
-------------

2010 ஜனவரி 2 அதிகாலையில் இவ்வெரிமலை வெடிப்புக் கண்டு பெருமளவு கற்குழம்புகளைக் கக்கியது. அதிலிருது கிளம்பிய எரிமலைக் குழம்புகள் அம்மலையைச் சுற்றியிருந்த விருங்கா தேசியப் பூங்கா வரையில் வந்து வீழ்ந்தன. இதனால் அப்பகுதியில் வாழும் மிக அரிதான சிம்பன்சிகளுக்கு ஆபத்துள்ளதாகத் தெரிவிக்கப்படுகிறது.

மேற்கோள்கள்
-----------

1. ↑  BBC News - DR Congo volcano eruption threatens rare chimpanzees

வெளி இணைப்புகள்
---------------

* Smithsonian Institution's Global Volcanism Program - Nyamuragira பரணிடப்பட்டது 2010-05-25 at the வந்தவழி இயந்திரம்
* 2006 eruption
இந்த கட்டுரை, தென்னாபிரிக்காவில் வாழும் தமிழர்களுக்கு தமிழ் கற்றுத் தரப்பட்டதைப் பற்றியது. இவர்கள் ஒன்றரை நூற்றாண்டுக்கு முன்பே தென்னாப்பிரிக்காவில் குடியேற்றப்பட்டனர்.

வரலாறு
------

19-ஆம் நூற்றாண்டில் பிரித்தானிய காலனித்துவ அரசால் கொண்டுவரப்பட்ட இந்தியர்களில் பெரும்பான்மையானவர்கள் தமிழர் ஆவர்.  இவ்வாறு ஏறக் குறைய 1860 களில் இருந்து தென் ஆபிரிக்காவில் தமிழர்கள் வசித்து வருகிறார்கள். அச்சமயம் வந்தவர்களில் பலர் படிப்பறிவு பெற்று இருக்கவில்லை. மேலும் அடிமை போன்ற வாழ்க்கைச் சூழ்நிலையில் மொழியையும் பண்பாட்டையும் பேண வசதி இருக்கவில்லை.

கட்டாய தொழிலில் இருந்து விடுதலை பெற்ற பின்னர் ஆபிரிக்கத் தமிழர்கள் தமிழ் மொழி மீது சற்றுக் கூடிய அக்கறை காட்டினார்கள். அச்சமயம் இந்தியாவில் இருந்து வந்திருந்த தமிழ்ப் பயணிகள் இதில் உதவினார்கள்.

1915 ஆண்டு அளவில் பல்வேறு தனியார் தமிழ்ப் பள்ளிகள் நடால், டிரான்ஸ்வால், கேப் ஆகிய இடங்களில் தோன்றின. 1950 களில் ஆபிரிக்க வெள்ளை இனவாத அரசால் அமுல்படுத்தப்பட்ட Group Areas Act தமிழர்களின் மொழிப் பண்பாட்டு பேணலுக்கு கெடுதலாக அமைந்தது. 
1985 ஆம் ஆண்டு தென் ஆபிரிக்காவில் இந்திய மொழிகள் கற்பதற்கான அதிகார பூர்வ ஆதரவு கிடைத்தது.  இது இந்தியர்கள் தென் ஆபிரிக்கா வந்து 150 ஆண்டுகளுக்குப் பின்னர் ஆகும். எனினும் தமிழ் மொழியை கற்காத, பேசாத ஒரு தமிழ்த் தலைமுறை உருவாகி விட்டு இருந்தது. இதனால் இந்த தமிழ்ப் பள்ளிகளுக்கு போதிய மாணவர்கள் சேரவில்லை. இதனால் குவாசூலு- நடால் பல்கலைக்கழகத்தில் இருந்த தமிழ்த் துறையும் பூட்டப்பட்டது.

தற்கால நிலை
-----------

2014-ஆம் ஆண்டில், தமிழ் உள்ளிட்ட ஐந்து இந்திய மொழிகளை அரசுப் பள்ளிகளில் கற்பிக்க வாய்ப்பளித்தது தென்னாப்பிரிக்க அரசு. இதற்கு முன்னர், 1994 ஆம் ஆண்டு வரை அரசுப் பள்ளிகளில் இவை கற்பிக்கப்பட்டிருந்தன என்பது குறிப்பிடத்தக்கது. அரசப் பாடத்திட்டத்தை பின்பற்றாத பள்ளிகளிலும் இந்த மொழிகள் கற்பிக்கப்பட்டன. தற்போது மீண்டும் அரசுப் பள்ளிகளில் அரசப் பாடத்திட்டத்துக்கு ஏற்ப கற்பிக்கப்படுகின்றன. குவாசூலு- நடால் பகுதியில் மட்டும் இந்த மொழிகளை பள்ளிகளில் கற்பிக்க ஏற்பாடு செய்யப்பட்டுள்ளது. தமிழை படிக்க விரும்பும் மாணவர்கள், மூன்றாவது மொழிப் பாடமாக தேர்ந்தெடுத்துப் படிக்கலாம்.

பல்கலைக்கழகங்கள்
----------------

மேற்கோள்கள்
-----------

* Revive Tamil, pleads cultural leader Devan
[*தொடர்பிழந்த இணைப்பு*]

இணைப்புகள்
----------

* ENDEAVOURS TO PROMOTE AND NUTURE THE TAMIL CULTURE AND LANGUAGE AMONG THE TAMILS IN SOUTH AFRICA பரணிடப்பட்டது 2011-07-28 at the வந்தவழி இயந்திரம்

1. ↑  தென்னாப்பிரிக்காவில் தமிழ்க் கல்வி
2. ↑  "ஐந்து இந்திய மொழிகளில் கல்வி - குவாசூலு - நடல் கல்வி அமைச்சகம்" (PDF). 2014-03-24 அன்று மூலம் (PDF) பரணிடப்பட்டது. 2014-07-21 அன்று பார்க்கப்பட்டது.
**2022 சகாங்கிர்புரி வன்முறை** (*2022 Jahangirpuri violence*) இந்தியாவின் வடக்கு தில்லி பகுதியிலுள்ள சகாங்கிர்புரியில் 2022 ஆம் ஆண்டு ஏப்ரல் மாதம் 17 ஆம் நாளன்று நடந்தது. அனுமன் செயந்தி நாளன்று இந்துக்கள் நடத்திய ஊர்வலத்தில் இந்துக்களுக்கும் முசுலிம்களுக்கும் இடையில் வகுப்புவாத மோதல் வெடித்தது. ஊர்வலத்தில் பங்கேற்றோர் மீது மற்றொரு தரப்பினர் கல்வீச்சில் ஈடுபட்டதால் கலவரம் ஏற்பட்டது. பல வாகனங்கள் மர்மநபர்களால் அடித்து நொறுக்கப்பட்டன. கலவரத்தின் போது பாதுகாப்பிற்கு வந்த காவலர்கள் உள்பட பலர் காயமடைந்தனர். வன்முறை சம்பவம் தொடர்பாக விசாரணை நடத்த தனிக்குழு அமைக்கப்பட்டுள்ளது. இதுவரை 14 பேர் கைது செய்யப்பட்டுள்ளனர்.

பிரதான குற்றவாளியான அன்சார் மற்றும் சிலருடன் சேர்ந்து இந்துக்களுடன் வாக்குவாதத்தில் ஈடுபட்டதால் மோதல் தொடங்கியது என்று காவல் துறையின் செய்திக் குறிப்பு அறிவித்துள்ளது. இந்த வாக்குவாதம் இரு குழுக்களுக்கு இடையேயான வன்முறை மோதலாக உருவானது என்றும் இரு தரப்பினரும் ஒருவர் மீது ஒருவர் கற்களை வீசிக்கொண்டு, வாகனங்கள் மற்றும் பிற சொத்துக்களை சேதப்படுத்தினர் என்றும் அக்குறிப்பு மேலும் தெரிவிக்கிறது.

மேற்கோள்கள்
-----------

1. ↑  "Jahangirpuri violence: History sheeter among 14 held". *The Statesman* (ஆங்கிலம்). 2022-04-17. 2022-04-18 அன்று பார்க்கப்பட்டது.
2. ↑  "Jahangirpuri Violence: 22 Arrested, Main Accused's Birth Certificate Shows He's 16". *The Wire*. 2022-04-18 அன்று பார்க்கப்பட்டது.
3. ↑  "டெல்லி ஜஹாங்கிர்புரி வன்முறையில் தொடர்புடையதாக 14 பேர் கைது - போலீஸ் பெருமளவில் குவிப்பு". பி.பி.சி.. பார்த்த நாள்: 18 April 2022.
4. 1 2  "Stone pelting, arson at Hanuman Jayanti rally, Delhi Police says situation under control". *India TOday*. 2022-04-18 அன்று பார்க்கப்பட்டது.
5. ↑  "டெல்லி; ஜஹாங்கிர்புரியில் போலீசார் மீது கல் வீச்சு, ஒருவர் கைது". தினத்தந்தி.. பார்த்த நாள்: 18 April 2022.
6. ↑
7. ↑  Sur, Arnabjit (2022-04-17). "Jahangirpuri violence | Two juveniles among 23 held" (in en-IN). *The Hindu*. .
**காசாலி** என்பவர் தமிழ்த் திரைப்பட உலகில் தயாரிப்பாளர், இயக்குனர், இசையமைப்பாளர், நடிகரென பன்முகத் தன்மைக் கொண்டவர். இவர் பிப்ரவரி 16, 2018 இல் மனுசனா நீ என்ற திரைப்படத்தினை வெளியிட்டார். அத்திரைப்படத்தினை தயாரித்து, இயக்கி நடிக்கவும் செய்ததோடு, இசையும் அமைத்திருந்தார்.

திரை வாழ்க்கை
-------------

பத்திரிக்கை துறையில் பணியாற்றியப் பின்பு, சில காலம் மருத்துவ துறையிலும் கசாலி பணியாற்றினார். அதனால் அங்கு மருத்துவர்கள் கூட அறியாமல் நடைபெறும் மருந்துலகம் பற்றிய தகவல்களைப் பெற்றார். அதன் பாதிப்பினால் திரைப்படம் எடுக்க முன்வந்தார்.
மருத்துவத்துறை சார்ந்த திகில் திரைப்படமாக மனுசனா நீ திரைப்படம் இருந்தது. இத்திரைப்படம் அன்று மாலையே இணையதளத்தில் வெளியானது.  கசாலி அத்திரைப்படத்தினை எந்த திரையரங்கில் திருட்டுதனமாக எடுத்து இணையத்தில் விட்டனர் என்பதை கண்டறிந்தார். 

மனுசனா நீ திரைப்படத்தின் தலைப்பு சாய்ந்தாடு சாய்ந்சதாடு என வைத்திருந்தார். பிறகு அந்த தலைப்பினை மாற்றிவிட்டார். இந்த திரைப்படத்தில் மருத்துவர்களை தவறாக சித்தரித்துள்ளதாக கசாசிக்கு எதிர்ப்புகளும், மிரட்டல்களும் வந்தன.

திருட்டு விசிடி, இணையதள திருட்டு
--------------------------------

இவர் தமிழ்த் திரைப்படத்துறையில் அறிவியல் பூர்வமாக நடைபெறும் திரைப்படங்களை திருடும் முறையைப் பற்றி ஆய்வு மேற்கொண்டார். அதன் பின்பு இன்விசிபில் வாட்டர்மார்க் என்ற யுத்தியின் மூலம் திரைப்படத்தினை திருடும் இடம், நேரம் போன்ற தகவல்களை அறியும் முறையையும், திரைப்படங்களை திருடுபவரை அறியவும் புதிய வழியை கண்டறிந்தார். அதனால் தமிழ்த் திரைப்பட உலகில் பிரபலமானவராக அறியப்படுகிறார்.

ஆதாரங்கள்
---------

1. 1 2  "மருத்துவ உலகின் பயங்கர மறுபக்கம் : திகில் கிளப்ப வரும் தமிழ்ப்படம்". *இந்து தமிழ் திசை*.
2. ↑  "களத்தில் இறங்கிய கஸாலி..! - கை கொடுத்த ஜூனியர் விகடன்.! - Tamilscreen". *DailyHunt*.
3. ↑  Shankar (17 February 2018). "மனுசனா நீ... இயக்குநருக்கு டாக்டர்கள் மிரட்டலாம்!".. External link in `|work=` (உதவி)
4. ↑  Sujitha (20 July 2018). "``ஆன்லைன் பைரஸியைத் தடுக்க இதுதான் வழி!" - இயக்குநர் கஸாலி - Online Piracy Criminals are getting Anticipatory bail. What's the reason?".. External link in `|work=` (உதவி)

வெளி இணைப்புகள்
---------------
விளாப்பாக்கம் குடைவரை
**விளாப்பாக்கம் குடைவரை** என்பது, இந்திய ஒன்றியம், தமிழ்நாட்டின், இராணிப்பேட்டை மாவட்டத்தில், விளாப்பாக்கம் என்னும் ஊரில் அமைந்துள்ள குடைவரை ஆகும். அங்குள்ள ஒரு குன்றுத்தொடரில் இக்குடைவரை அமைக்கப்பட்டுள்ளது. திருப்பான்மலை என அழைக்கப்படும் இம்மலை முற்காலத்தில் பெரிய திருப்பாமலை என்றும் அழைக்கப்பட்டதாகத் தெரிகிறது. இக்குடைவரையின் மண்டபம் மிகவும் பெரியது. மண்டபத்தில் இரண்டு வரிசைகளில் தூண்கள் அமைந்துள்ளன. ஒவ்வொரு வரிசையிலும் ஆறு முழுத்தூண்கள் உள்ளன. சுவரோடு ஒட்டியபடி அரைத்தூண்களும் உள்ளன. தூண்களில் சதுரம், எண்கோணப் பட்டைகள் போன்ற பகுதிகள் எதுவும் காணப்படவில்லை. போதிகைகளும் எளிமையானவையாகவே காணப்படுகின்றன. இது முழுமையாகச் செதுக்கி முடிக்கப்படாத குடைவரையாகவே காணப்படுகின்றது. இது மகேந்திர பல்லவ மன்னன் இறுதிக் காலத்தில் தொடங்கப்பட்டு முழுதும் நிறைவேறாமல் பணி எனக் கருதப்படுகிறது.

பிற்காலத்தில் இந்தக் குடைவரையைச் சமண முனிவர்கள் பயன்படுத்தியதாகத் தெரிகிறது. இதற்கான கல்வெட்டுச் சான்றுகளும் உள்ளன. குடைவரையில் முகப்புப் பகுதிகளில், சமணச் சிற்பங்களும் காணப்படுகின்றன. இவ்வூரில் உள்ள வேறு கோயில்களில் காணப்படும் கல்வெட்டுக்கள் 9 ஆம் நூற்றாண்டில் இக்குடைவரையில் சமணர்கள் வாழ்ந்ததை உறுதி செய்கின்றன.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 51-52
2. ↑  இராசவேல், சு. சேஷாத்திரி, அ. கி. 2000. பக். 53
**பத்துப்பாட்டு - ஆங்கில மொழிபெயர்ப்பு** (*Pattupattu; ten Tamil idylls*) என்பது பேராசிரியர் ஜே. வி. செல்லையாவினால் ஆங்கிலத்தில் செய்யுள் வடிவில் எழுதப்பட்ட மொழிபெயர்ப்பு நூலாகும். சங்கத் தமிழ் இலக்கியமான பத்துப்பாட்டின் இந்த ஆங்கில மொழிபெயர்ப்பு இலங்கையில் 1946-ஆம் ஆண்டில் வெளியிடப்பட்டது.

பேராசிரியர் செல்லையா வட்டுக்கோட்டை யாழ்ப்பாணக் கல்லூரியின் அதிபராகப் பணியாற்றியவர். யாழ்ப்பாண இளைஞர் காங்கிரசின் முதலாவது தலைவராகவும் இருந்து சேவையாற்றியவர். அவருடைய இந்த ஆங்கில மொழி பெயர்ப்புக்குப் பேராசிரியர் சுவாமி விபுலானந்தர் முன்னுரை எழுதியுள்ளார். 

இந்த ஆங்கில மொழிபெயர்ப்பு நூலை தமிழகத்தின் அண்ணாமலைப் பல்கலைக்கழக வெளியீடாக வெளியிட எடுக்கப்பட்ட முயற்சி அன்று தோல்வியடைந்தது. அண்ணாமலைப் பல்கலைக்கழகம் சாராதோரின் நூல்களை வெளியிடப் பல்கலைக்கழகம் நிதியை ஒதுக்கமுடியாது எனக் கூறிவிட்டனர்[]. கரந்தைத் தமிழ்ச் சங்கம் இதனை அச்சிட முன்வந்திருந்தபோதும், பிற நாட்டவர்களுக்குத் தமிழகத்தில் நூல் அச்சிடக் கடுதாசிகள் கொடுக்கப்பட முடியாது எனத் தமிழக அரசு கூறிவிட்டது[].

அமைப்பு
-------

பத்துப்பாட்டு மூலமும் உரையும் முதன்முதலாக 1889-ஆம் ஆண்டில் உ. வே. சாமிநாதையரால் அச்சு வடிவில் வெளியிடப்பட்டது. அதன் பின்னர், அது பல தடவைகள் மறு பதிப்புகள் செய்யப்பட்டுள்ளது. சாமிநாத ஐயரது வெளியீட்டில் பத்துப்பாட்டின் இலக்கியங்களினது ஒழுங்கு அமைப்பானது 

* திருமுருகாற்றுப்படை,
* பொருநராற்றுப்படை,
* சிறுபாணாற்றுப்படை,
* பெரும்பாணாற்றுப்படை,
* முல்லைப்பாட்டு,.
* மதுரைக்காஞ்சி,
* நெடுநல்வாடை,
* குறிஞ்சிப்பாட்டு,
* பட்டினப்பாலை,
* மலைபடுகடாம்

என்றவாறு அமைந்திருக்கும் வேளையில், செல்லையாவினது ஆங்கில மொழிபெயர்ப்பில் இலக்கியங்களின் ஒழுங்கானது.

* பட்டினப்பாலை,
* பொருநராற்றுப்படை,
* முல்லைப்பாட்டு,
* பெரும்பாணாற்றுப்படை,
* சிறுபாணாற்றுப்படை,
* நெடுநல்வாடை,
* குறிஞ்சிப்பாட்டு,
* மதுரைக்காஞ்சி,
* மலைபடுகடாம்,
* திருமுருகாற்றுப்படை

என்ற ஒழுங்கில் தரப்பட்டுள்ளது. 

நூலின் ஆரம்பத்தில் "General Introduction" என்பதன்கீழ் பல்வேறு விடயங்கள் பற்றிக் கூறப்பட்டுள்ளது. ஒவ்வொரு இலக்கியத்தினது ஆரம்பத்திலும் இதைப்போலவே, "Introduction" என்பதன்கீழ் அந்த இலக்கியம் தொடர்பான பல்வேறு விடயங்கள் கூறப்பட்டுள்ளன. முடிவுகளில் குறிப்புகளும் தரப்பட்டுள்ளன.
**தருமபுரி சிவசுப்பிரமணிய சுவாமி கோயில்** என்பது தர்மபுரி மாவட்டம், தருமபுரி நகரின் மேற்குப் பகுதியான குமாரசாமிப்பேட்டையில் உள்ள ஒரு முருகன் கோயிலாகும்.

கோயில் வரலாறு
-------------

பல ஆண்டுகளுக்கு முன்பு தமிழகத்தில் ஏற்பட்ட பஞ்ச காலத்தில் பல மக்கள் பஞ்ச பாதிப்பு இல்லாத இடங்களை நோக்கி கூட்டம் கூட்டமாக குடிபெயர்ந்தனர். இதேபோல வேலூர் பகுதியைச் சேர்ந்த நெசவுத் தொழிலில் வல்லவரான செல்வந்தர் *வையாபுரி முதலியார்* என்பவரின் தலைமையில் இருந்த செங்குந்த சமுதாயத்தினர் தருமபுரி பகுதியில் குடியேறினர். முருக பக்தரான வையாபுரி முதலியார் தங்கள் வழிபாட்டுக்காக முருகன் கோயில் கட்ட விரும்பி தகுந்த இடம்தேடியபோது அங்கு முன்பு வாழ்ந்து மறைந்த *சித்தர் செயகணேசர்* சமாதி அருகில் கோயில் கட்ட தகுந்த இடமாக உள்ளுணர்வால் உணர்ந்து, சமாதிக்கு அருகிலேயே முருகன் கோயில் திருவண்ணாழி வருமாறு திட்டமிடப்பட்டு, அவ்விடத்தில் முருகன் கோயில் கட்டத்துவங்கினர். திருவண்ணாமலை தலத்தில் இருந்து வள்ளி தெய்வானையுடன் மயில்மீது அமர்ந்த நிலையில் ஆறுமுகன் சிலைகளை நிறுவி கோயிலுக்கு திருக்குட நன்னீராட்டு செய்தனர். இக்கோயிலை சுற்றி உருவான குடியிருப்புக்கு குமாரசாமிப்பேட்டை என பெயர் ஏற்பட்டது.

கோயிலமைப்பு
-----------

இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்ட கோயிலாகும். கோயில் பிரகாரத்தில் சித்தர் செயகணேசரின் அதிட்டானம், சிறு விநாயகர் கோயில், வீரபத்திரர் கோயில், நாகர் சிற்பங்கள் ஆகியவை அமைக்கப்பட்டுள்ளன. இக்கோயிலுக்கு 1914 இல் ஐந்து மாட இராச கோபுரம் கட்டப்பட்டது. 1971 இல் இராச கோபுரத்திற்கு வெளியே நடராசருக்கு ஒரு பெரிய மண்டபம் கட்டப்பட்டது. கோயில் வளாகத்தில் திருமாலுக்கு ஒரு கோயில் உள்ளது.

தேர்த் திருவிழா
---------------

இக்கோயிலில் பங்குனி உத்திரத்தின்போது தேர்த்திருவிழா நடைபெறுகிறது. இதில் சற்று தொலைவுக்கு பெண்கள் மட்டுமே வடம்பிடித்து தேரை இழுக்கும் வழங்கம் இருக்கிறது.

மேற்கோள்கள்
-----------

1. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 112.
2. ↑  "சிவசுப்பிரமணிய சுவாமி கோயில் தேரோட்டம்". *செய்தி*. தினமணி. 29 அக்டோபர் 2016. 29 அக்டோபர் 2016 அன்று பார்க்கப்பட்டது.
**தூய யோவான் மேல்நிலைப்பள்ளி**, திருநெல்வேலி திருமண்டலத்தைச் சார்ந்த ஒரு கிறித்தவ கல்வி நிலையமாகும். கி.பி 1878 -ம் ஆண்டு ஆரம்பிக்கப்பட்டு பாளையங்கோட்டை மற்றும் சுற்றுப்புற மாவட்ட மாணவர்களின் தொடக்க மற்றும் மேல்நிலைக்கல்விக்கு கல்விச் சேவை செய்து வருகிறது.

### வரலாறு

கிறித்தவ மிசனரி சங்கத்தால் கி.பி 1844 -ம் ஆண்டு பாளையங்கோட்டையில் ஒரு வாடகை கட்டிடத்தில் இருமொழி மூலம் பயிற்றுவிக்கும் கல்விநிலையமாக ஆரம்பிக்கப்பட்டதே தூய யோவான் மேல்நிலைப்பள்ளி மற்றும் தூய யோவான் கல்லூரி ஆகியவற்றின் ஆரம்பமாகும். பின்னர் இந்தப் பள்ளி பாளையில் இருந்து 3 கி.மீ தொலைவில் இருந்த வண்ணாரப்பேட்டை பகுதிக்கு மாற்றப்பட்டது. 1871 ம் ஆண்டு உயர்நிலை பள்ளிக்கான அனைத்து வசதிகளும் கட்டமைப்புகளும் உருவாக்கப்பட்டது. 1878 -ம் ஆண்டு இந்த பள்ளியின் இன்னொரு பிரிவு தூய யோவான் கல்லூரியாக ஏற்றம் அடைந்தது. 1928 -ம் ஆண்டு பாளையங்கோட்டையில் பள்ளி தற்போது அமைந்திருக்கும் இடத்தில் அமைக்கப்பட்டது.

1978 ம் ஆண்டு ஜூலை மாதம் தூய யோவான் உயர்நிலைப் பள்ளி, மேல்நிலைப் பள்ளியாக ஏற்றம் அடைந்தது. தற்போது 4000 க்கும் மேற்பட்ட மாணவர்களைக் கொண்டுள்ள இக்கல்வி நிலையமானது கிறித்தவ மாணவர்களுக்கு மட்டுமல்லாது பிற மதத்தைச் சார்ந்தவர்களையும் தன்னகத்தே கொண்டுள்ளது.
**தூய சவேரியார் மேல்நிலைப் பள்ளி** (St. Xavier's Higher Secondary School) இந்தியாவின் தமிழ்நாட்டில் திருநெல்வேலி மாவட்டத்தின் பாளையங்கோட்டை நகரத்தில் 1880-ஆம் ஆண்டில் இயேசு சபை பாதிரிமார்களால் துவக்கப்பட்டது.

  

**வரலாற்று நிகழ்வுகள்****:**

1880: புனித சவேரியார் பள்ளி தென்னகத்தின் ஆக்ஸ்போர்டு என்று அழைக்கப்படும் பாளையம்கோட்டையில் ஆரம்பிக்கப்பட்டது .

1884: முதல் முதலாக உயர்நிலை பள்ளி இறுதி (மெட்ரிகுலேஷன் எக்ஸாம்) படிப்புக்கு மாணவர்கள் அனுப்பப்பட்டார்கள். 

1898: பள்ளிக்கு  மாவட்ட நிர்வாகம் நிரந்தர  அங்கீகாரம் வழங்கியது 

1899: உறைவிட பள்ளியாக விரிவாக்கம் செய்யப்பட்டது, மேலும் 1903 இல் 10 மாணவர்களை கொண்டு தங்கும் விடுதி ஆரம்பிக்கப்பட்டது. 

1910: உயர் நிலைப்பள்ளி (SSLC) தொடங்கப்பட்டது.

1917: பள்ளிக்கான புதிய கட்டிடம் திறந்து வைக்கப்பட்டது 

1922: புதிதாக கட்டப்பட்ட மாணவர் விடுதி ஆரம்பமாகியது. இது தான் இன்றைய Sacred Heart Hostel 

1935: சாரணியர் இயக்கம் தொடங்கப்பட்டது 

1940களில் பள்ளியின் பத்திரிக்கை, இலக்கிய மற்றும் விவாத கழகங்கள், தேசிய மாணவர் படை, ஹிந்தி மொழி ஆகியவை அறிமுகம் செய்யப்பட்டன.

1950 களில் ஏழை மாணவர்களுக்கு மதிய உணவு திட்டம், ஆசிரியர்களுக்கான கூட்டுறவு மற்றும் கடன் சங்கங்கள், பொறியியல் பிரிவு  ஆகியவை ஆரம்பிக்கப்பட்டன. 

1980களில் பள்ளியின் 100 வருட நிறைவை ஒட்டி நூற்றாண்டு கட்டிடம் கட்டப்பட்டது. 1982 நம் பள்ளியின் மாணவர்கள் SSLC தேர்வில் மாநில அளவில் முதல் மதிப்பெண் பெற்றார்கள். மாணவர்களுக்காக கலை வாரம் அறிமுகம் செய்யப்பட்டது. 

1990 களில் லயோலா ஸ்டடி சென்டர், LASAC இயக்கம், மற்றும் மாணவர்களால் நடத்தப்படும் STAAR தொண்டு அமைப்பு ஆகியவை ஏழை மற்றும் கிராமப்புற பின்தங்கிய மாணவர்களின் நலனுக்காக தொடங்கப்பட்டது. அதே ஆண்டுகளில் உயிரியல் செய்முறை  மற்றும் கணினி பயிற்சிக்கூடங்கள் தொடங்கப்பட்டன. 

2000 புதிய AARUPE நிர்வாக வளாகம் திறக்கப்பட்டது. 

2011: புதிய தோட்டங்களுடன் நுழைவு வாயில்  விரிவாக்கம் செய்யப்பட்டது.

மேற்கோள்கள்
-----------

1. 1 2  "Alumni". 2015-11-24 அன்று மூலம் பரணிடப்பட்டது. 2016-12-14 அன்று பார்க்கப்பட்டது.

வெளி இணைப்புகள்
---------------

* பள்ளியின் இணையதளம் பரணிடப்பட்டது 2016-12-27 at the வந்தவழி இயந்திரம்
**வெளியுறவுத் துறை அமைச்சகம்** (Ministry of External Affairs) என்பது இந்தியாவின் சார்பாக வெளிநாடுகளுடன் உறவை செயல்படுத்தும் இந்திய அரசின் அமைச்சகங்களுள் ஒன்றாகும். இந்தியாவின் பிரதிநிதியாக ஐக்கிய நாடுகள் சபையில் பங்கேற்கிறது. வெளிநாட்டு அமைப்புகள் மற்றும் அரசுகள் சார்ந்த விசயங்களில் மாநிலங்களுக்கும், இந்திய அரசிற்கும் இவ்வமைச்சகமே ஆலோசனைகள் வழங்குகிறது. ஜன் பத் மற்றும் மௌலானா ஆசாத் சாலையின் சந்திப்பிலுள்ள ஜவகர் பவன் இதன் தலைமை அலுவலகமாகும்.

வரலாறு
------

வெளிநாட்டு ஐரோப்பிய சக்திகளுடன் வணிகம் செய்ய 1783 செப்டம்பர் 13ல் பிரித்தானிய அரசு ஆளுநரான வாரன் ஹாஸ்டிங்கால் கல்கத்தாவில் முதன்முதலாக வெளிநாட்டுத் துறை ஆரம்பிக்கப்பட்டது பின்னர் 1843ல் நிர்வாக சீர்திருத்தத்திற்குப் பிறகு இத்துறை வணிகம் மட்டுமல்லாது இதர இராசதந்திரங்களுக்கும் பயன்படுத்தப்பட்டது. இந்திய அரசு சட்டம், 1935ன் படி வெளிநாட்டுத் துறை, வெளிநாடுகளுடன் உறவை வளர்க்கும் வெளியுரவுத் துறையாக மாற்றப்பட்டது. 1946, இந்திய சுதந்திர காலகட்டத்தில் இந்தியாவின் இராஜதந்திர மற்றும் வணிக பிரதிநிதித்துவ தூதரகராக இத்துறை பரிணாமித்தது. சுதந்திரத்திற்குப்பிறகு 1947ல் புதிய வெளியுறவுத் துறை அமைச்சகமாக உருமாறியது. 1948ல் முதல் இந்தியக் குடியியல் பணி அதிகாரிகள் தேர்வு செய்யப்பட்டு இந்திய வெளிநாட்டுப் பணி(IFS) அதிகாரிகள் நியமிக்கப்பட்டனர்.

பணிகள்
------

இந்தியாவின் பிரதிநிதியாக இவ்வமைச்சகம் பலநாடுகளில் பலதரப்பட்ட விசயங்களில் பங்கெடுக்கிறது. இந்தியாவின் அரசியல் மற்றும் வணிகக் கூட்டுறவு, வர்த்தக மற்றும் முதலீட்டு ஊக்குவிப்பு, கலாச்சாரம், செய்தித்தொடர்பு, ஊடகத்தொடர்பு என பல்துறை ஊடகமாக விளங்குகிறது. அமைச்சகத்தின் சார்பாக வெளிநாடுகளில் இந்திய வெளிநாட்டுப் பணி அதிகாரிகள் இந்திய தூதரகங்களில் செயல்படுகிறர்ர்கள். அவர்களின் முக்கிய பணிகள் பின்வருவன

1. ஐநா போன்ற பன்னாட்டு அமைப்புகளில் இந்தியாவின் சார்பாக தூதராகவும், உயர்நிலை குழுவாகவும், அலோசகதாரராகவும் விளங்குதல்.
2. அதிகாரிகளின் நாட்டில் இந்தியாவின் தேசிய நலன்களை பாதுகாத்தல்
3. புதிதாக வருபவர்களுக்கும், அந்நாடு வாழ் இந்தியர்களுக்கும் அந்நாட்டுடனான சுமூக உறவை வளர்த்தல்
4. இந்தியக் கொள்கைகளுக்குட்பட்டு, அந்நாட்டின் வளர்ச்சிகளைப் பற்றி அறியத்தருதல்.
5. அந்நாட்டு அதிகார ஒப்பந்தங்களுடன் பல்வேறு விசயங்களில் பேச்சுவார்த்தை நடத்தல்
6. வெளிநாட்டினருக்கும், வெளிநாட்டிற்கு வந்த இந்தியரருக்கும் தூதரக வசதியை ஏற்படுத்தல்

உள்நாட்டில், அனைத்துவித வெளியுறவுகள் தொடர்புகளுக்கும் இவ்வமைச்சகமே பொறுப்பாகும். எல்லைப்பிரிவு மற்றும் செயல்பாட்டுப் பிரிவு என்ற இருபிரிவுகள் உள்ளன. இருநாடுகள் சார்ந்த அரசியல் மற்றும் பொருளாதார விசயங்களை எல்லைப்பிரிவு கையாளும். பலதரப்பட்ட அமைப்புக்கள், மதக்குழுக்கள், சட்ட விசயங்கள், ஆயுதக்குறைப்பு, தூதரகம், இந்திய புலம்பெயர்ச்சி, செய்தி மற்றும் விளம்பரம், நிர்வாகம் மற்றும் பிற அம்சங்கள் எல்லாம் செயல்பாட்டுப் பிரிவு கவனிக்கிறது.

மேற்கோள்கள்
-----------

1. ↑  இந்திய வெளிநாட்டுப் பணி

|  |
| --- |
| *இந்தக் கட்டுரை இந்திய அரசு தொடர்பான கட்டுரைகளின் ஒரு பகுதி. இதை விரிவுபடுத்தி தமிழ் விக்கிப்பீடியாவிற்கு உதவி புரியுங்கள்*. |
திரு ஒற்றியூர்ப் புராணம் (திருவொற்றியூர்ப் புராணம்)  என்னும் நூல் 16 ஆம் நூற்றாண்டில் திருவொற்றியூரில் வாழ்ந்த ஞானப்பிரகாசரால் கமலை ஞானப்பிரகாசர் என்பவர் வேறு செய்யப்பட்டது. சிவஞான சித்தியார் பரபக்க உரை, சங்கற்ப நிராகரண உரை ஆகியனவும் இவரால் செய்யப்பட்ட நூல்கள். 

வடமொழியிலுள்ள பதுமம், பிரமாண்டம் ஆகிய புராணங்களை இவர் தமது திருவாரூர்க் குருநாதரிடம் கற்று, அவர் சொன்னபடி திருவொற்றியூர்ப் புராணத்தைத் தமிழில் இயற்றியுள்ளார். இந்த நூல் பாயிரத்துடன் 16 சருக்கங்களாகப் பகுக்கப்பட்டு 599 விருத்தப் பாடல்களைக் கொண்டுள்ளது. 

இதில் சொல்லப்படும் செய்திகளில் சில

* பிரளயத்தை ஒற்றிய காரணத்தால் இவ்வூர் ‘ஒற்றியூர்’ எனப்பட்டது.
* இவ்வூரில் சிவபெருமான் பலகையில் நடனமாடியதால் ‘பலகநாதர்’ என்னும் பெயர் பெற்றுள்ளார்.
* பாணினி இவ்வூரைப் பூசித்த பின்னர் வியாகரணம்  செய்தார்.
* வேதங்கள் இவ்வூரைப் பூசித்தன.

பாடல் – எடுத்துக்காட்டு 

கண்ணுறு தத்த்துவங்கள் கடந்த அன்புருவாய் போற்றி
எண்ணுறு வேள்விக்கு எல்லாம் இறையுமாய் இருந்தாய் போற்றி
உள் நிறை உயிர்க்கு எல்லாம் உயிருமாய் உறைவாய் போற்றி
நண்ணியே போற்றித் தொண்டர் இதயத்தில் நடிப்பாய் போற்றி

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  வடமொழி இலக்கணம்
3. ↑  பொருள் விளங்குமாறு சொற்பிரிப்பு செய்யப்பட்டுள்ளது.
**நாசரேத் தூய யோவான் பெண்கள் மேல்நிலைப்பள்ளி**, தென்னிந்தியாவில் முதல் மற்றும் இந்தியாவில் மூன்றாவதாக தொடங்கப்பெற்ற பெண்கள் பள்ளியாகும். இது தூத்துக்குடி மாவட்டம், நாசரெத்து நகரில் அமைந்துள்ளது.

இது 1820 ஆம் ஆண்டு அருள்திரு ஹோக் என்பவரால் தொடங்கப் பெற்றது. 1876ஆம் ஆண்டு கேனன் மார்காசிஸ் இப்பள்ளியின் மேலாளராக செயல்பட்டார். அவர் இப்பள்ளி வளாகத்தில் 1877ஆம் ஆண்டு பெண்களுக்காக ஆசிரியப் பயற்சி நிறுவனத்தை நிறுவினார். மேலும் ஒரு மழலையர் பள்ளியையும் தொடங்கினார். 1886 ஆம் ஆண்டு இப்பள்ளியை உயர்நிலையைப் பள்ளியாக தரம் உயர்த்தினார். 1888ஆம் ஆண்டு முழுமைபெற்ற உயர்நிலைப்பள்ளியாக செயல்பட்டு, அவ்வாண்டு நடைபெற்ற மெட்ரிகுலேஷன் தேர்வின் வெற்றிபெற்று சென்னை மாகாணத்திலிருந்து வெளிவந்த முதல் தொகுதி மாணவியர்கள் என்ற சிறப்பையும் பெற்றனர். இப்பள்ளியின் தரம் 1890ஆம் ஆண்டு கல்வி இயக்குநரால் பெரிதும் பாராட்டப் பெற்றது. அநேக ஆங்கிலேய மதபோதகர்கள்- அருட்திரு. கமிர்ர், கிரின், சிவிங்கிளர் மற்றும் எவான்ஸ் இப்பள்ளியின் வளர்ச்சிக்கு மிகுந்த ஆர்வம் காட்டினர். புனித மைக்கேல், புனித காபீரியேல் மற்றும் பாதுகாப்பு தேவதூதர்கள் விடுதிகள் இவ்வளாகத்தில் நிறுவப்பட்டன. இப்பள்ளியின் சீற்றாலயம் 1939 ஆம் ஆண்டு அருள்திரு ஜீ.டி. செல்வின் என்பவரின் முயற்சியால் கட்டப்பெற்றது. இப்பள்ளி வளாகத்தில் KNII மற்றும் WORLD VISION விடுதிகள் செயல்படுகின்றன.

மேற்கோள்கள்
-----------

1. பரணிடப்பட்டது 2011-02-07 at the வந்தவழி இயந்திரம்
2. "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
**வடமராட்சி கடல் நீரேரி** (*Vadamarachchi Lagoon*) என்பது இலங்கையின் வடமாகாணத்தின் யாழ்ப்பாணக் குடாநாட்டில் உள்ள ஒரு கடல் நீரேரி ஆகும். இது **தொண்டைமானாறு கடல் நீரேரி** எனவும் அழைக்கப்படுகிறது. இந்தக்கடல் நீரேரி வடமராட்சியை வலிகாமம் மற்றும் தென்மராட்சி வலயங்களில் இருந்து பிரிக்கிறது.

இந்தக் கடல் நீரேரி யாழ்ப்பாணத்தின் வடக்கிலுள்ள இந்து சமுத்திரத்துடன் ஒரு சிறிய கால்வாயூடாக சென்று தொண்டைமானாறுக்கு அருகில் இணைகிறது. இங்கு உப்பு நீரும் உப்புக் கலந்த நிறைந்திருக்கின்றது. இந்தக் கடல் நீரேரியில் கடல் நீர் கலப்பதைத் தவிர்க்க தொண்டைமானாறில் மதகைக் கதவு ஒன்று அமைக்கப்பட்டுள்ளது.

இந்தக் கடல் நீரேரி அடர்த்தியாக வளர்ந்த பனை மரங்கள், தென்னை மரங்கள், புல்வெளிகள், நெல் நிலங்கள், திறந்தவெளிக் காடுகள் என்பவற்றால் சூழப்பட்டுள்ளது.

இந்தக் கடல் நீரேரி அமெரிக்கன் பிளெமிங்கோ, வாத்து, டெரன்ஸ், கல்ஸ் போன்ற நீர்ப்பறவைகளைக் கவரும் இடமாக உள்ளது.

உசாத்துணைகள்
------------

* S.W. Kotagama, Leonard Pinto and Jayampathi L. Samarakoon. "Sri Lanka" (PDF). Wetlands International. 16 மே 2012 அன்று மூலம் (PDF) பரணிடப்பட்டது. 23 May 2009 அன்று பார்க்கப்பட்டது.

1. ↑  "Thondamannar sluice gate to be reconstructed". தமிழ்நெட். 3 January 2004. 23 May 2009 அன்று பார்க்கப்பட்டது.
மஞ்சள் அப்பம், யுரேனியம் ஆக்சைடுகளின் கலவை
**யுரேனியம் ஆக்சைடு** *(Uranium oxide)* என்பது யுரேனியம் தனிமத்தின் ஆக்சைடு சேர்மங்களைக் குறிக்கும்.

யுரேனியம் தனிமம் பலவகையான ஆக்சைடுகளாக உருவாகிறது. 

யுரேனியம் ஈராக்சைடு அல்லது யுரேனியம்(IV) ஆக்சைடு - UO2 இதனுடைய தாதுப் பொருள் யுரேனைட்டு அல்லது பிட்ச் பிளெண்ட்டு ஆகும்.

யுரேனியம் மூவாக்சைடு அல்லது யுரேனியம்(VI) ஆக்சைடு - UO3

மூன்றுயுரேனியம் எண்ணாக்சைடு - U3O8 அதிக நிலைப்புத்தன்மை கொண்ட யுரேனியம் ஆக்சைடு இதுவாகும். மஞ்சள்நிற அப்பமாக உள்ள இவ்வாக்சைடில் 70 முதல் 90 சதம் மூன்றுயுரேனியம் எண்ணாக்சைடு நிறைந்துள்ளது.

யுரேனைல் பெராக்சைடு - UO2O2 அல்லது UO4

யுரேனியம் ஈராக்சைடு ஆக்சிசனுடன் தொடர்பு கொள்ள நேரும் போது ஆக்சிசனேற்றம் அடைந்து மூன்றுயுரேனியம் எண்ணாக்சைடாக உருவாகிறது.

3 UO2 + O2 → U3O8; at 700 °C (970 K)

38 தயாரிப்பு
------------

இரண்டாம் உலகப் போரின் போது யுரேனியம் ஆக்சைடு தயாரிப்பை "38 தயாரிப்பு" என்ற குறிப்பெயரை செருமன் விஞ்ஞானிகள் உபயோகித்தனர்.

மேற்கோள்கள்
-----------

1. ↑  Per F. Dahl, *Heavy water and the wartime race for nuclear energy* (Institute of Physics Publishing, London 1999), p. 135
2. ↑  "Uranium Oxide International Bio-Analytical Industries, Inc". 2013-01-18 அன்று மூலம் பரணிடப்பட்டது. 2015-10-01 அன்று பார்க்கப்பட்டது.
3. ↑  Geoffrey Brooks (1992). *Hitler's Nuclear Weapons*. பக். 40. பன்னாட்டுத் தரப்புத்தக எண்:9780850523447.

| * பா
* உ
* தொ
 யுரேனியம் சேர்மங்கள் |
| --- |
| யுரேனியம் (II) | 
* UB2
* USi2
* US

 |
| யுரேனியம் (III) | 
* UCl3
* UI3
* UP
* U(OH)3
* UH3
* UN

|  |  |
| --- | --- |
| கரிம யுரேனியம் (III) சேர்மங்கள் | 
* U(C5H5)3

 |

 |
| யுரேனியம் (IV) | 
* U(BH4)4
* UCl4
* UF4
* UBr4
* UI4
* UO2
* US2
* U(SO4)2

|  |  |
| --- | --- |
| கரிம யுரேனியம் (IV) சேர்மங்கள் | 
* U(C8H8)2
* U(C5H5)4
* U(C5H5)3Cl

 |

 |
| யுரேனியம் (IV,V) | 
* UC
* U2N3

 |
| யுரேனியம் (V) | 
* UCl5
* UF5
* UBr5
* UI5
* U2O5

 |
| யுரேனியம் (V,VI) | 
* U3O8

 |
| யுரேனியம் (VI) | 
* (NH4)2U2O7
* Na2U2O7
* UCl6
* UF6
* U(PO4)2
* UO3
* UO4
* UO2(CH3COO)2
* UO2(CHO2)2
* UO2CO3
* UO2CO3·2(NH4)2CO3
* UO2Cl2
* UO2F2
* UO2(NO3)2
* UO2(OH)2
* UO2(SO4)2
* ZnUO2(CH3COO)4
* UN2
* H2UO4

 |
| யுரேனியம் (XII) | 
* *UO6 (கருதுகோள்)*

 |
**பாகிரதி தேவி** (பிறப்பு 12 ஜனவரி 1954) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தற்போது பீகார் மாநிலம் ராம்நகர் சட்டமன்றத் தொகுதியின்சட்டமன்ற உறுப்பினர் ஆவார். பகரிதி தேவி மேற்கு சம்பராண் மாவட்டம் நர்கதியாகஞ்சில் உள்ள தொகுதி மேம்பாட்டு அலுவலகத்தில் ₹800 (US$10) சம்பளத்துடன் துப்புரவுப் பணியாளராகத் தனது வாழ்க்கையைத் துவங்கினார்.

பாகிரதி தேவி பீகாரில் உள்ள நர்கதியாகஞ்ச் பகுதியைச் சேர்ந்த மகாதலித் குடும்பத்தைச் சேர்ந்தவர். பாகிரதி மீண்டும் 2015 பீகார் சட்டப் பேரவைத் தேர்தலில் ராம்நகர் சட்டமன்றத் தொகுதியில் இந்தியத் தேசிய காங்கிரசு வேட்பாளரை எதிர்த்துப் போட்டியிட்டு வெற்றி பெற்றார். ஏப்ரல் 2015-ல், மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழ் ஊதியம் வழங்கப்படாத பிரச்சினை தொடர்பாகப் பீகார் சட்டமன்றத்தில் பூஜ்ஜிய நேரத்தில் ஆளும் ஐக்கிய ஜனதா தளத்தின் அன்னு சுக்லாவுடன் பாகிரதி தேவி வாதிட்டார். பாகிரதி தேவி ஆரம்பத்தில் 2000 மற்றும் 2005-ல் தற்பொழுது செயல்படாத ஷிகர்பூரில் சட்டமன்றத் தேர்தலில் வெற்றி பெற்றார். இவர் ரயில்வே ஊழியரான மாமிகான் ரவுத்தை மணந்தார்.

விருது
------

2019ஆம் ஆண்டில், பாகிரதிக்கு இந்திய அரசு பத்மசிறீ விருது வழங்கியது.

சமூக பணி
--------

பாகிரதி அங்கன்வாடி கேந்திரா (குழந்தை பராமரிப்பு மையங்கள்) மேற்கு சம்பாரண் மாவட்டத்தில் உள்ள தனது வீட்டில் அலுவலகத்தைத் திறக்க அனுமதித்தார். நர்கதியாகஞ்ச் தொகுதியில் மகிளா சங்கதன்களை (பெண்கள் குழுக்கள்) உருவாக்கி, பெண்களை ஒருங்கிணைத்து, குடும்ப வன்முறை, தலித்துகளுக்கு எதிரான வன்முறை மற்றும் நியாயமான ஊதியம் உள்ளிட்ட பிரச்சனைகள் குறித்து விழிப்புணர்வை ஏற்படுத்தினார். பின்னர் இவர் தனது அரசியல் செயல்பாட்டை மாவட்டத்தில் உள்ள மற்ற தொகுதிகளுக்கும் விரிவுபடுத்தினார்,

மேலும் பார்க்கவும்
------------------

* ஜிதன் ராம் மஞ்சி
* மனோஜ் பாஜ்பாய்

மேற்கோள்கள்
-----------

1. ↑  "From Proxies To Politicians: Bihar's Female MLAs". *thequint*. thequint. 2011-01-15 அன்று பார்க்கப்பட்டது.
2. ↑  "Sweeper-turned-MLA champion of rights". *Deccan Herald*. 11 June 2012.
3. ↑  "Bihar Assembly adjourned after 2 rival women MLAs get into a fight". *DNA India*. 22 April 2015.
4. ↑  "Padma awards for 2019 announced: Full list of awardees". 25 January 2019.. பார்த்த நாள்: 28 January 2019.
**யுரேனோபிளைட்டு** *(Uranopilite)* என்பது (UO2)6SO4(OH)6O2•14H2O என்ற மூலக்கூற்று வாய்ப்பாட்டால் விவரிக்கப்படும் ஒரு யுரேனியத் தாதுவாகும். நீரேற்ற யுரேனைல் சல்பேட்டு ஐதராக்சைடு என்று இது வகைப்படுத்தப்படுகிறது. 

பல யுரேனைல் தாதுக்களைப் போலவே யுரேனோபிளைட்டும் ஒளிர்கிறது. கதிரியக்கப் பண்பையும் பெற்றுள்ள இது சாதாரண வெளிச்சத்தில் வைக்கோல் மஞ்சள் நிறத்துடன் காணப்படுகிறது. யுரேனோபிளைட்டு புற ஊதா ஒளியின் கீழ் ஒரு பிரகாசமான பச்சை நிறத்தை ஒளிரச் செய்கிறது.

ஆறு யுரேனைல் ஐங்கோண இரட்டைப்பட்டைக்கூம்புக் கொத்துகளை யுரேனோபிளைட்டு கொண்டுள்ளது. இவை மத்தியக்கோட்டின் விளைம்புகளையும் செங்குத்துகளையும் பகிர்ந்து கொள்கின்றன. கொத்துகள் செங்குத்துகளுடன் சல்பேட்டு நான்முகியைப் பகிர்ந்துகொண்டு குறுக்குப் பிணைப்பு மூலம் சங்கிலிகளாக உருவாகின்றன. யுரேனோபிளைட்டிலுள்ள சங்கிலிகள் நேரடியாக ஐதரசன் பிணைப்புகளாலும் இடைநிலையான H2O குழுக்களுடன் இணைக்கப்பட்டுள்ளன. 

யுரேனோபிளைட்ட்டு கனிமம் மற்ற யுரேனைல் தாதுக்களான சிப்பைட்டு மற்றும் யோகண்ணைட்டு ஆகியவற்றுடன் தொடர்பு கொண்டுள்ளது. அவற்றைப் போலவே வழக்கமாக யுரேனியம் சுரங்கங்களில் ஒரு மலர்ந்த மேலோடாகக் காணப்படுகிறது.

யுரேனோபிளைட்டு கிடைக்கும் சில முக்கியமான இடங்கள்:

* வீல் அவுலெசு, கார்ன்வால் மாவட்டம், இங்கிலாந்து
* சான் யூவான் மாகாணம், யூட்டா, அமெரிக்க ஐக்கிய நாடுகள்
* வடமேற்கு நிலப்பகுதிகள், கனடா
* ஐரோப்பாவின் பொகிமியன் மண்டலம்

மேலும் காண்க
------------

* யுரேனைல் சல்பேட்டு

மேற்கோள்கள்
-----------

1. ↑   Mindat
2. ↑   Mineralienatlas

* Progress in Solid State Chemistry
* ATHENA MINERAL: Mineral Data

விக்கிமீடியா பொதுவகத்தில்,  
 ***யுரேனோபிளைட்டு***   
என்பதின் ஊடகங்கள் உள்ளன.
**யுரேனசு** (Uranus) என்பவர் கிரேக்கத் தொன்மவியலில் காணப்படும் வானத்தின் கடவுள் ஆவார். உரோமத் தொன்மவியலில் இவருக்கு ஒப்பானவர் கேலசு ஆவார். இவரின் பெயரில் அடிப்படையிலேயே கதிரவக் குடும்பத்தில் காணப்படும் ஏழாவது கோளான யுரேனசிற்குப் பெயரிடப்பட்டது. இவரது மனைவி பூமி கடவுள் கையா ஆவார். ஈசியோட் எழுதிய தியோகோனியில் கையாவின் மகனாக யுரேனசு குறிப்பிடப்பட்டுள்ளார்.

கிரேக்கத் தொன்மவியல்
--------------------

யுரேனசு மற்றும் கையாவிற்கு நூறு கைகள் கொண்ட எகாடோஞ்சிர்கள், ஒற்றைக் கண் கொண்ட சைக்ளோப்சுகள் மற்றும் பெரிய உருவம் கொண்ட கைகான்ட்சுகள் என்னும் அரக்கர்கள் போன்ற வலிமை மிகுந்த பிள்ளைகள் பிறந்தனர். இதனால் பயந்த யுரேனசு அவர்களை கையாவிற்குத் தெரியாமல் பாதாள உலகமான டார்டரசில் மறைத்து வைத்தார். அவர்கள் பாதாளத்தில் இருந்து கொண்டு கையாவிற்கு துன்பம் தந்தனர். இதனால் உண்மையை அறிந்த கையா யுரேனசு மீது கோபம் கொண்டு கல்லால் ஒரு அரிவாள் செய்தார். அதைக் கொண்டு யுரேனசை வீழ்த்துமாறு தன் டைட்டன் பிள்ளைகளிடம் கொடுத்தார். ஆனால் அவர்கள் பயந்து பின்வாங்கினர். பிறகு குரோனசு மட்டும் தைரியமாக முன்வந்து அந்த அரிவாளை எடுத்தார். யுரேனசு கையாவுடன் உறவாட முயன்றபோது அவரின் பிறப்புறுப்பை வெட்டி குரோனசு கடலில் வீசியெறிந்தார். அதில் இருந்து பொங்கிய நுரையில் இருந்து கடவுள் அப்ரோடிட் பிறந்ததாகக் கூறப்படுகிறது.

மேற்கோள்கள்
-----------

1. ↑  According to எசியோடு, *Theogony* 183–200, Aphrodite was born from Uranus' severed genitals, but according to ஓமர், Aphrodite was the daughter of சியுசு (*இலியட்* 3.374, 20.105; *Odyssey* 8.308, 320) and Dione (*இலியட்* 5.370–71), see Gantz, pp. 99–100.

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***Uranus*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Uranus (mythology)***   
என்பதின் ஊடகங்கள் உள்ளன. 

* Theoi Project, Ouranos references to Uranus in classical literature
* Greek Mythology Link, Uranus summary of Uranus myth
**மன்னார்குடி ராசகோபால சுவாமி கோயில்** மன்னார்குடி, தமிழ்நாடு, இந்தியாவில் அமைந்துள்ள ஒரு வைணவக் கோயில் ஆகும். இங்கு உறையும் ராசகோபாலசுவாமி கிருஷ்ணரின் ஒரு வடிவமாக அறியப்படுகிறது. இந்தக் கோவில் 23 ஏக்கர் (93,000 ச.மீ.) பரப்பளவில் பரவியுள்ளது. குருவாயூரைச் சேர்த்து இந்த கோவிலை தட்சிண துவாரகை (தெற்கு துவாரகா) என இந்துக்கள் கூறுகின்றனர்.

கோயில்
------

உறையும் ராஜகோபால சுவாமியின் திருஉருவத்தின் உயரம் 12 அடி (3.7 மீ) ஆகும். ஆலயம் நுழைவு வாயிலில் மழை நீர் சேகரிக்கப்பட ஒரு பெரிய தொட்டி அமைக்கப்பட்டுள்ளது. திருக்கோவில் வளாகத்தில் 16 கோபுரங்களுடன் (கோபுரம் நுழைவாயில்), 7 தூண்கள் (பிராகாரத்தில்), 24 சன்னதிகள், ஏழு மண்டபங்கள் (அரங்குகள்) மற்றும் ஒன்பது புனித தீர்த்தங்கள் (கோவில் குளங்கள்) உள்ளன. உற்சவர் சிலை சோழர் காலத்தினைச் சேர்ந்த ஓரு வெண்கலச் சிலை ஆகும். இங்குள்ள குளம் 1,158 அடி நீளமும், 837 அடி அகலமும் கொண்டுள்ளது; இது ஹரித்திராந்தி என அழைக்கப்படுகிறது

* தல மூர்த்தி : ஸ்ரீ ராஜகோபாலசுவாமி
* தல இறைவி : செங்கமலத்தாயார் (செண்பக லெட்சுமி, ஹேமாம்புஜ நாயகி, ரக்தாப்ஜ நாயகி, படிதாண்டாப் பத்தினி)
* தல தீர்த்தம் : ஹரித்ராநதி, துர்வாச தீர்த்தம், திருப்பாற்கடல், கோபிகா தீர்த்தம், சங்கு தீர்த்தம், சக்கர தீர்த்தம்.

வரலாறு
------

### பெயர்க்காரணம்

நான்கு வேதங்களையும் கற்றுணர்ந்த பெரியோர்கள் இங்கு வாழ்ந்தமையால் ராஜாதி ராஜ சதுர்வேதி மங்கலம் என்றும், செண்பக மரங்கள் அடர்ந்த காடுகள் நிறைந்து காணப்பட்டதனால் சென்பகாரண்யா க்ஷேத்திரம் எனவும், குலோத்துங்க சோழன் இக்கோயிலை அமைத்தபடியால் குலோத்துங்க சோழ விண்ணகரம் என்றும், ஸ்ரீ ராஜகோபாலன் கோயில் கொண்டிருப்பதால் ராஜமன்னார்குடி என்றும், மன்னர்கள் கோபாலனுக்கு கோயில் கட்டியதால் மன்னார்கோயில் என்றும், இவ்வூர் அழைக்கப்படுகிறது.

### கட்டமைப்பு

இந்தக் கோவில் குலோத்துங்க சோழனால் சுண்ணாம்புக் கலவை மற்றும் செங்கல் கொண்டு கி.பி. 1070-1125-இல் கட்டப்பட்டது. மன்னார்குடி ஸ்ரீ ராஜாதி ராஜா சதுர்வேதி மங்கலம் என குறிப்பிடப்படுகிறது, மேலும் மன்னார்குடி நகரம் கோவில் சுற்றி வளரத் தொடங்கியது.

கோயில் விழாக்கள்
----------------

### பங்குனிப் பெருவிழா

இக்கோயிலில் ஆண்டுதோறும் நடைபெறும் பங்குனிப் பெருவிழா 18 நாட்களும், அதைத் தொடர்ந்து, 12 நாள்கள் நடைபெறும் விடையாற்றி விழா கிருஷ்ண தீர்த்த தெப்ப உத்சவத்துடன் நிறைவடையும்.

### தேரோட்டம்

இந்தக் கோயிலில் ஆண்டுதோறும் ஆடிப்பூரத்தன்று செங்கமலத் தாயார் தேரில் எழுந்தருளும் உள்பிரகார தேரோட்டம் நடைபெறும். இந்தத் தேர் கடந்த 1892-ஆம் ஆண்டில் உருவாக்கப்பட்டதாக அறியப்படுகிறது. 2014-ஆம் ஆண்டு மொத்தம் ரூ. 26.50 லட்சத்தில் புதிய தேர் செய்யும் பணி நிறைவுற்றது.

படங்கள்
-------

* கோபுரம்கோபுரம்
* ராசகோபுரம்ராசகோபுரம்

மேற்கோள்கள்
-----------

1. ↑  South Indian Railway Co. Ltd 2004, p. 176
2. ↑  ஆண்டு முழுவதும் திருவிழா கோலம் காணும் ராஜகோபாலசாமி கோவில்
3. ↑

வெளி இணைப்புகள்
---------------

* வேங்கடம் முதல் குமரி வரை 3/மன்னார்குடி ராஜகோபாலன்
**வல்லாலசேனா** அல்லது **பல்லால சேனா** (*Vallalasena or Ballala Sena*) ( வங்காள மொழி: বল্লাল সেন; ஆட்சி: 1160–1179), வடமொழி இலக்கியத்தில் பல்லால் சென் என்றும் அழைக்கப்படும் இவன், இந்திய துணைக் கண்டத்தின் வங்காள பிராந்தியத்தின் சேனா வம்சத்தின் இரண்டாவது ஆட்சியாளனாக இருந்தான். இவன் விஜய சேனாவின் மகனும் வாரிசுமாவான். மேலும், கோவிந்தபாலாவை தோற்கடித்து பாலப் பேரரசை முடிவுக்கு கொண்டுவந்தான்.

பின்னணி
-------

பல்லால சேனா மேலைச் சாளுக்கிய இராச்சியத்தின் இளவரசி இரமாதேவியை மணந்தான். இது சேனா ஆட்சியாளர்கள் தென்னிந்தியாவுடன் நெருக்கமான சமூக தொடர்பைக் கொண்டிருந்ததைக் குறிக்கிறது.

இவன் மிகச் சிறந்த சேனா ஆட்சியாளனாக தனது இராச்சியத்தை பலப்படுத்தினான். வங்காளத்தில் ஒரு பாரம்பரியத்தின் படி, பல்லால சேனாவின் இராச்சியம் ஐந்து மாகாணங்களைக் கொண்டிருந்தது, அதாவது, பங்கா, பரேந்திரா, ரார், பக்ரி (கீழ் வங்காளத்தின் ஒரு பகுதி), மிதிலா மற்றும் தில்லி. பல்லால் சென் வங்காள அரச குடும்பத்திலிருந்து வந்தவன். தில்லிக்குச் சென்று, இந்துஸ்தானின் பேரரசரனாக அறிவிக்கப்பட்டான். ஆனால் இந்த பிராந்தியத்தில் கிடைத்த இரண்டு கல்வெட்டுகளோ அல்லது இவனது இரண்டு இலக்கியப் படைப்புகளோ,இவனது இராணுவ வெற்றிகளைக் குறிக்கவில்லை. மறுபுறம், இவை இவனுடைய கல்விசார் நடவடிக்கைகள் மற்றும் சமூக சீர்திருத்தங்களைக் குறிக்கின்றன.

இலக்கியப் பணி
-------------

அத்புத சாகராவில் உள்ள ஒரு பத்தியின் படி, பல்லால சேனா, தனது மகன் லட்சுமண சேனாவை விட்டு தனது ராணியுடன் வெளியேறி , கங்கை, யமுனை ஆறுகளின் சங்கமத்திற்கு சென்று தனது வயதான காலத்தில் ஓய்வு பெற்றான்

ஒரு சேனா கல்வெட்டின் படி, இவன் ஒரு எழுத்தாளனாவான். இவன் 1168 இல் *தானசாகரா* என்ற நூலையும்,1169 ஆம் ஆண்டில், "அத்புதசாகரா" என்ற முடிக்கப்படாத நூலையும் எழுதினான். விஜய சேனா உயிருடன் இருந்தபோது பல்லால சேனா மிதிலாவை வென்றான் என்று அத்புதசாகரத்தில் குறிப்பிடப்பட்டுள்ளது.. மேலும் இவன் இந்து சாதி மற்றும் திருமண விதிகளை அறிமுகப்படுத்தினான்.

இதையும் காண்க
-------------

* வங்காள வரலாறு

மேற்கோள்கள்
-----------

1. 1 2 3  Misra, Chitta Ranjan (2012). "Vallalasena". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Sen, Sailendra Nath (2013). *A Textbook of Medieval Indian History*. Primus Books. பக். 35–36. பன்னாட்டுத் தரப்புத்தக எண்:978-93-80607-34-4.
3. ↑  Land of Two Rivers: A History of Bengal from the Mahabharata to Mujib by Nitish K. Sengupta p.51
4. ↑  **Asiatic Journal and Monthly Miscellany**
5. ↑  Phyllis Granoff, My Rituals and My Gods: Ritual Exclusiveness in Medieval India, *Journal of Indian Philosophy*, Vol. 29, No. 1/2, Special issue: Ingalls Festschrift (April 2001), pp. 109-134
6. ↑  Chowdhury, AM (2012). "Sena Dynasty". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
**மன்னார் தொடருந்துப் பாதை** (*Mannar Line*) என்பது இலங்கையின் உள்ள ஒரு தொடருந்துப் பாதை ஆகும். இது வடக்குப் பாதையில் இருந்து மதவாச்சி சந்தியில் இருந்து பிரிந்து வட-மேற்கே வட மத்திய, மற்றும் வடக்கு மாகாணங்களுக்கூடாக சென்று தலைமன்னாரில் முடிவடைகின்றது. 106 கிமீ (66 மைல்) நீளமான இப்பாதையில் 11 தொடருந்து நிலையங்கள் அமைந்துள்ளன. இப்பாதை முதன் முதலாக 1914 ஆம் ஆண்டில் திறக்கப்பட்டது.

வரலாறு
------

இலங்கைக்கும் இந்தியாவுக்கும் இடையே தொடருந்துப் பாதை ஒன்றை அமைக்கும் திட்டத்தில் மன்னார் பாதை திறக்கப்பட்டது. இரு நாடுகளுக்கும் இடையே 22 மைல் நீளப் பாலம் ஒன்று அமைப்பதற்காக மதராசு ரெயில்வே பொறியாளர்களால் 1894 ஆம் ஆண்டில் திட்டமிடப்பட்டது. இத்திட்டத்துக்கான தொழினுட்ப அச்சுப்படி வரையப்பட்டு, செலவுப் பகுப்பாய்வும் செய்யப்பட்டது. மன்னார் தீவில் அமைந்துள்ள தலைமன்னாரையும் இலங்கைப் பெரும் பரப்பையும் இணைக்கும் மன்னார் பாதை 1914 ஆம் ஆண்டில் அமைக்கப்பட்டது. இந்தியப் பகுதியில் தனுஷ்கோடி வரை தொடருந்துப் பாதை நீடிக்கப்பட்டது. ஆனாலும் இரு நாடுகளையும் இணைக்கும் பன்னாட்டுத் தொடருந்துப் பாலம் நிர்மாணிக்கப்படவில்லை.

மேற்கோள்கள்
-----------

1. ↑  "Statistics - Sri Lanka Railways". Ministry of Transport, Sri Lanka.
2. ↑  "The Rail Routes of Sri Lanka". Infolanka.com.
3. ↑   பரணிடப்பட்டது 2016-01-20 at the வந்தவழி இயந்திரம் The Indo-Lanka Land bridge: Reviving the Proposal
**யுரேனியம் டைசெலீனைடு** *(Uranium diselenide)* என்பது USe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம் மற்றும் செலீனியம் தனிமங்கள் சேர்ந்து இச்சேர்மம் உருவாகிறது. செஞ்சாய்சதுர படிகக் கட்டமைப்புத் திட்டத்தில் உருவான β வடிவ யுரேனியம் டைசெலீனைடு சேர்மமும் அறியப்படுகிறது. பல்வேறாகக் காணப்படும் படிகக் குடும்பங்களில் இது PbCl2 குடும்பத்துடன் பொருந்தி அமைந்துள்ளது. a: 7.455 Å, b: 4.2320 Å, c= 8.964 Å. என்பவை இச்சேர்மத்தினுடைய ஓர் அலகுக் கூட்டின் பரிமாணங்களாகும். வெப்பநிலை 14 கெல்வினுக்கு கீழாக இருக்கும்போது மட்டும் இச்சேர்மம் வழக்கத்திற்கு மாறாக நேர்காந்தம் எனப்படும் பெரோகாந்தப் பண்பை வெளிப்படுத்துகிறது. 

செலீனியத்திற்கு மாற்றாக தெலூரியத்தை வெவ்வேறு அளவுகளில் பதிலீடு செய்து அணிக்கோவையின் அளவை விரிவுபடுத்தவும், பெரோகாந்த கியூரி வெப்பநிலையை அதிகரிக்கவும் முடியும் .

மேற்கோள்கள்
-----------

1. 1 2  Noël, H.; M. Potel; R. Troc; L. Shlyk (October 1996). "Crystal Structure and Physical Properties of β USe2 and USe2−xTex(x= 0.24 and 0.72)". *Journal of Solid State Chemistry* **126** (1): 22–26. doi:10.1006/jssc.1996.0304. Bibcode: 1996JSSCh.126...22N. .
**பஞ்சபாண்டவர் குடைவரை** எனவும் மக்களால் அழைக்கப்படும் **பல்லாவரம் குடைவரை**, சென்னைக்கு அருகில் உள்ள பல்லாவரம் என்னும் ஊருக்குக் கிழக்கேயுள்ள மலைப்பகுதியில் அமைந்துள்ள ஒரு குடைவரை ஆகும். தாம்பரத்துக்கும் சென்னைக்கும் இடையே சென்னையில் இருந்து 15 கிலோ மீட்டர் தொலைவில் பல்லாவரம் அமைந்துள்ளது. இக்குடைவரை முதலாம் மகேந்திரவர்மன் காலத்தைச் சேர்ந்தது. தற்போது இதை முசுலிம்கள் ஒரு தர்காவாகப் பயன்படுத்து வருகின்றனர். இந்தக் குடைவரை உயரமான இடத்தில் குடையப்பட்டதால் அதை அடைவதற்குப் படிகளும் அமைக்கப்பட்டுள்ளன.

நுழையும் பகுதியில் ஒரு மேடை போன்ற அமைப்பும் அதற்கு அப்பால் மண்டபமும் அமைந்துள்ளது. மண்டபத்தினுள் இரண்டு தூண் வரிசைகள் உள்ளன. ஒவ்வொரு வரிசையிலும் நான்கு முழுத்தூண்களும், சுவரை அண்டி இரண்டு அரைத்தூண்களும் உள்ளன. மண்டபத்தின் பின்புறச் சுவரில் ஐந்து கருவறைகள் குடையப்பட்டு உள்ளன. இக்குடைவரையில் முதலாம் மகேந்திரவர்மன் காலத்துக் கல்வெட்டுக்கள் சிலவும் உள்ளன.

இக்குடைவரை இப்போது வேறு தேவைகளுக்குப் பயன்படுவதால், பல மாற்றங்கள் செய்யப்பட்டுள்ளன. சில இடங்களில் புதிய கட்டுமானங்கள் காணப்படுவதுடன், தீந்தையும் பூசப்பட்டிருப்பதால் இதில் பழமையைக் காண முடியாது உள்ளது.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 22-24
**லிண்டா லவ்லேஸ்** (சனவரி 10, 1949 – ஏப்ரல் 22, 2002) என்ற திரைப்பெயரால் அறியப்படும் **லிண்டா சுசன் போர்மன்** ஒரு போர்னோகிராபி நடிகை. டீப் துறோட் (1972) என்ற போர்னோகிராபித் திரைப்படம் மூலம் பிரபலமானவர். பின்னாளில் போர்னோகிராபிக்கு எதிரான இயக்கத்தில் இணைந்து செயற்பட்டவர்.

1980 இல் போர்னொகிராபிக்கு எதிரான பெண்ணிய இயக்கத்தில் இணைந்தார். 1986 இல் *நீங்கள் டீப் துறோட் திரைப்படத்தைப் பார்க்கும்போது நான் பாலியல் வல்லுறவுக்குள்ளாவதைப் பார்க்கிறீர்கள்* என வாக்குமூலம் அளித்தார். இவரைப் பற்றி 5 வாழ்க்கை வரலாற்று நூல்கள் வெளிவந்துள்ளன.

2002 ஏப்ரல் 3 இல் இவரது கார் தடம்புரண்டதில் கடும் காயங்களுக்குள்ளாகி சில வாரங்களில் காலமானார்.

"டீப் துறோட்" என்ற திரைப்படம் போர்னோகிராபி வரலாற்றிலேயே மிக செல்வாக்கு பெற்ற திரைப்படங்களில் ஒன்றாகும். "டீப் துறோட்" என்பது ஒரு வகை வாய்வழிப் பாலுறவை குறிக்கும்.

மேற்கோள்கள்
-----------


1. 1 2  "Linda Lovelace - Death, Movies & Career". *Biography* (ஆங்கிலம்). 2022-04-04. 2023-04-29 அன்று பார்க்கப்பட்டது.
2. ↑  Langton, James (2012-04-12). "Linda Lovelace dies after crash". *Evening Standard* (ஆங்கிலம்). 2023-04-29 அன்று பார்க்கப்பட்டது.
தமிழ்த் தேசப் புரட்சி இயக்கம் தமிழ்நாடு விடுதலை என்ற கொள்கையை அடிப்படையாகக் கொண்டு செயல்படும் தமிழ்நாட்டு இயக்கம் ஆகும்.

2012ஆம் ஆண்டு திசம்பர் மாதத்தில் தொடங்கப்பட்ட இவ்வியக்கத்தின் ஒருங்கிணைப்பாளராக தோழர் பா.தமிழரசன் செயல்பட்டு வருகிறார்.

தோழர் பா.தமிழரசன், இந்திய - சிங்கள பயங்கரவாத அரசுகளால் நடத்தப்பட்ட தமிழீழ இனப்படுகொலையைக் கண்டித்து, 2009ஆம் ஆண்டில், இந்திய சிங்கள அரசுகளின் கொடிகளை எரிக்கும் போராட்டத்தை தலைமையேற்று நடத்தி, அதற்காக கோவை நடுவண் சிறையில் 200 நாட்கள் சிறையில் இருந்தார்.

முல்லைப்பெரியாறு சிக்கலைக் காரணம் காட்டி கேரளாவில் அப்பாவித் தமிழர்கள் மீது தாக்குதல் நடத்திய மலையாளிகளை கண்டித்து, தமிழ்த் தேசப் புரட்சி இயக்கத்தின் செயற்குழு உறுப்பினர்கள் தோழர் பா.சங்கரவடிவேல், தோழர் பிறை.சுரேசு உள்ளிட்ட 15 தோழர்கள் 2011ஆம் ஆண்டில், கோயம்புத்தூர் நகரில் ஆதிக்கம் செலுத்தும் ஆலுக்காசு உள்ளிட்ட மலையாள நிறுவனங்கள் மீது பதிலடித் தாக்குதல் போராட்டத்தை நடத்தினர். இப்போராட்டத்திற்காக தோழர்கள் அனைவரும் கோயம்புத்தூர் நடுவண் சிறையில் அடைக்கப்பட்டனர்

தமிழ்த் தேசப் புரட்சி இயக்கம், "தமிழர், தமிழரல்லாதார்" என்ற இயல்பு அரசியலை முன்னெடுத்து தமிழ் மக்களிடம் பரப்புரை செய்து வருகிறது. 

தமிழைத் தாய்மொழியாகக் கொண்ட அனைத்து சாதி, மதத்தினரும் தமிழர் ஆவர். பிராமணர், தெலுங்கர், கன்னடர், மலையாளி, உருது பேசுவோர் உள்ளிட்டோரை தமிழ்நாட்டின் மொழி, இன சிறுபான்மையினராக தமிழ்த் தேசப் புரட்சி இயக்கம் வரையறை செய்கிறது. 

"தமிழைத் தாய்மொழியாகக் கொண்டு, தமிழ்நாட்டை வரலாற்றுத் தாயகமாகக் கொண்டு, வாழும் தமிழின மக்களுக்கு, இந்திய அரசின் பிடியிலிருந்து விடுதலை பெற்ற தமிழ்தேசத்தை படைப்பதே தமிழ்த்தேசியம்" ஆகும்  என்று தமிழ்த்தேசியத்திற்கு வரைவிலக்கணம் அளிக்கிறது தமிழ்த் தேசப் புரட்சி இயக்கம்.

தமிழ்த் தேசப் புரட்சி இயக்கத்தின் மாத இதழாக "தமிழர் தாயகம்" இதழ் வெளிவந்து கொண்டு இருக்கிறது.
**பல்லார்பூர் கோட்டை** (*Ballarpur Fort*) இந்தியாவின் மகாராட்டிர மாநிலம் சந்திரப்பூர் மாவட்டத்தில் அமைந்துள்ள ஒரு பழங்கால கோட்டையாகும். முன்னதாக இது பல்லார்சா கோட்டை என்று அழைக்கப்பட்டது. பல்லார்பூர் கோட்டை வர்தா நதியின் கிழக்குக் கரையில் உள்ள பல்லார்பூர் நகரில் அமைந்துள்ளது.

வரலாறு
------

பல்லார்பூர் கோட்டை கோண்டுவானா மன்னரான காண்டகியா பல்லால் சா (1437-62) என்பவரால் நிறுவப்பட்டது. இவர் தனது தந்தையான செர் சாவின் சிம்மாசனத்தில் அவரைத் தொடர்ந்து மன்னரானார். சந்திரபூர் நகரத்தின் நிறுவனரும் இவரேயாவார். அதிசய நீரைக் கொண்ட ஒரு குளத்தை இம்மன்னர் கண்டுபிடித்தார். அந்நீர் இவரது காயங்களையும் கட்டிகளையும் குணப்படுத்தியது. குளத்திற்கு அகலேசுவர் தீர்த்தம் என்று பெயரிடப்பட்டது. இந்த நகரம் கோட்டையைச் சுற்றி பல்லார்பூர் அல்லது பல்லால் நகரமாக வளர்ந்தது. பல ஆண்டுகளாக பல்லார்பூர் இராச்சியத்தின் இடமாகவும் இருந்தது. சந்திரபூர் நகரம் பின்னர்தான் நிறுவப்பட்டது. கடைசி கோண்டுவானா மன்னர் நீல்காந்தா சா பல்லார்பூரில் சிறையில் இறந்தார்.

சிறப்பம்சங்கள்
--------------

கோட்டை பெரிய கருப்பு கற்களால் கட்டப்பட்டு அதன் காலத்தில் ஒரு வலிமையான பாதுகாப்பிடமாக இருந்தது. செவ்வக வடிவத்தில் பிரதான நுழைவாயில் கிழக்கு பக்கமாக அமைந்துள்ளது. வர்தாவின் கிழக்குக் கரையில் கட்டப்பட்ட இந்நிலக் கோட்டை சுவர்கள் மற்றும் கோபுரங்களைக் கொண்ட வகை கோட்டையாகும். ஒன்றுக்கொன்று வலது கோணத்தில் அமைந்துள்ளவாறு இரண்டு கதவுகள் அமைக்கப்பட்டுள்ளன. ஆற்றின் விளிம்பில் ஒரு சிறிய நுழைவாயிலும் உள்ளது. கோட்டையின் சுவர்கள் இன்னும் அப்படியே உள்ளன. ஆனால் பழைய கட்டிடங்கள் அனைத்தும் மொத்த இடிபாடுகளில் சிக்கியுள்ளன. கோட்டைத் தூணின் பல பகுதிகள் பூமிக்குள் இன்னும் பாதுகாப்பாக உள்ளன. கோட்டை சுவர்களில் கண்டுபிடிக்கப்படாத சுரங்கங்கள் உள்ளன.

மேற்கோள்கள்
-----------

1. ↑  "The Gazetteers Department - Chandrapur". Cultural.maharashtra.gov.in. 2019-10-19 அன்று பார்க்கப்பட்டது.
இக்கட்டுரையை நான் பக்ட் பைண்டர் தரவுகளிலிருந்து உருவாக்க்கியுள்ளேன். இப்பக்கத்தைத் தொகுக்கும் பயனர்கள் மாறிச் சரங்களை மாற்றாதிருக்குமாறு வேண்டுகிறோம். அவை சேதப்பட்டால் இற்றைப்படுவது தடைப்படும். மேலதிகத் தகவலுக்கு,  பார்க்கவும். அதே வேளை, இந்த நகரம் அல்லது நகரியம் பற்றிய கூடுதல் தகவலைத் தகுந்த ஆதாரங்களுடன் இக்கட்டுரையில் சேர்க்கலாம். இச்செய்தியையும் நீக்க வேண்டாம்.
+++++++++++++++++++++++++++++++++++++++++++++++++++++++++++++++++++++

```
-->
```

**லிட்டில் எக் கார்போர் நகரியம்** (Little Egg Harbor Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இது 73.05 சதுர கிலோ மீற்றர் பரப்பளவைக் கொண்டுள்ளது. இதில் 47.37 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 25.69 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 20065 ஆகும். லிட்டில் எக் கார்போர் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 423.6 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Ocean County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க நாடுகள் மக்கள் தொகை கணக்கெடுப்பு பணியகம். பார்த்த நாள் மார்ச் 22, 2016.
**லிட்டில் பெரி** (Little Ferry) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.409 சதுர கிலோ மீற்றர் பரப்பளவைக் கொண்டுள்ளது. இதில் 3.822 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.587 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,626 ஆகும். லிட்டில் பெரி நகரத்தின் மக்கள் தொகை அடர்த்தி ஒரு கிலோ மீற்றருக்கு 2,780.0 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.